[{"text_idx": "#000001", "text": "Ta\u0308na, 21. juulil ta\u0308histab 75. juubelit Eesti olu\u0308mpiavo\u0303itja, ko\u0303rgushu\u0308ppaja Ju\u0308ri Tarmak. 1972. aastal Mu\u0308nchenis sai Tarmakust esimene eestlane, kes vo\u0303itnud olu\u0308mpiakulla kergejo\u0303ustikus."}, {"text_idx": "#000002", "text": "Lo\u0303petas 1965. aastal Tallinna 10. keskkooli. Samal aastal la\u0308ks Leningradi Riiklikku U\u0308likooli astrofu\u0308u\u0308sikat o\u0303ppima ja lo\u0303petas 1975. aastal majandusteaduskonna."}, {"text_idx": "#000003", "text": "Kergejo\u0303ustikutreeninguid alustas 1963. aastal Tallinna Du\u0308namo treeneri Viktor Vaiksaare o\u0303pilasena, Leningradis ja\u0308tkas Leonid Kuznetsovi ning aastast 1968 Pavel Goihmani ja Jelizaveta Sossina juhendamisel. Vo\u0303itnud ko\u0303rgushu\u0308ppes 1972. aastal Mu\u0308ncheni olu\u0308mpiama\u0308ngudel kuldmedali (2.23), sise-EM-il 1971. aastal ho\u0303beda ja 1972. aastal pronksi, No\u0303ukogude Liidu meistrivisltustel ette na\u0308idata 1970. aasta pronks ning No\u0303ukogude Liidu sisemeistrivo\u0303istlustel (1972) kuldmedal, 1973. aastal ho\u0303bemedal ja 1968. aastal pronksine autasu. Tulnud 1966. aastal No\u0303ukogude Liidu juunioride meistriks. Oli aastatel 1965\u20131967 Eesti meister ja vo\u0303itis aastal 1966 sisemeistrivo\u0303istlustel kuldmedali."}, {"text_idx": "#000004", "text": "Isiklik rekord 2.25, mis oli maailma 1972. aasta parim tulemus."}, {"text_idx": "#000005", "text": "Meistersportlane (1965), suurmeister (1971), No\u0303ukogude Liidu teeneline meistersportlane (1972). Aastast 1977 harrastanud ma\u0308gimatkamist, 1985. aastal ta\u0308itis meistersportlase normi. Osalenud mitu korda kergejo\u0303ustikuveteranide MM-il."}, {"text_idx": "#000007", "text": "Pilguheit olu\u0308mpiavo\u0303itja Ju\u0308ri Tarmaku olu\u0308mpiaja\u0308rgse hooaja sportlikele otsingutele.Diktoritekst tutvustab olu\u0308mpiavo\u0303itjast ko\u0303rgushu\u0308ppajat Ju\u0308ri Tarmakut. Valter Heuer intervjueerib Tarmakut, kes selgitab, miks tulemused on pa\u0308rast olu\u0308mpiavo\u0303itu tagasihoidlikud. Tarmakule meeldib treenida ja ta leiab, et just originaalne treeninguidee vo\u0303ib viia ko\u0303rgete tulemusteni. Selle nimel la\u0308heb Tarmak treenima 4000-meetri ko\u0303rgusele Pamiiri ma\u0308gedesse. Ju\u0308ri Tarmak treenib staadionil, spordisaalis, teeb erinevaid jo\u0303uharjutusi. Treener Pavel Goihmaniga arutatakse treeninguplaane. Arhiivikaadritest Mu\u0308ncheni olu\u0308mpiama\u0308ngudelt na\u0308eb Tarmaku edukat hu\u0308pet ja to\u0303usmist pjedestaalil ko\u0303rgeimale astmele."}]